Gradska uprava Grada Beograda - Sekretarijat za kulturu

i Dečji kulturni centar Beograd

raspisuju

XXVII međunarodni likovni konkurs „Radost Evrope"

Ovogodišnji međunarodni likovni konkurs, već dvadeseti i sedmi put od svog osnivanja poziva decu i mlade likovne stvaraoce (od 4 do 18 godina) iz celog sveta da svojom raskošnom paletom posvedoče da je likovno stvaralaštvo dece i mladih sa gledišta dubinske psihologije i modernog shvatanja umetnosti uočeno i priznato kao prava stvaralačka vrednost.

Stručni žiri će odabrati radove za izlaganje i dodeliti nagrade i pohvale u pojedinačnoj i grupnoj konkurenciji, u pet starosnih kategorija. Prvenstveno će se procenjivati emotivna i estetska likovna poetika dece i mladih kao i široka lepeza kulturne raznolikosti i pedagoških pristupa. Primat će se davati onim radovima koje karakteriše osoben rukopis, zavidno likovno umeće i vizuelna pismenost autora shodno uzrastu.

Odabrani likovni radovi tradicionalno će svoje mesto naći i na prigodnoj poštanskoj marki „Radost Evrope” koju izdaje Javno preduzeće „Pošta Srbije” svake godine krajem septembra, uz stručnu saradnju urednice Međunarodnog likovnog konkursa “Radost Evrope”.

Izložba nagrađenih i pohvaljenih radova će se održati u galeriji Dečjeg kulturnog centra Beograd. Gosti Međunarodnog likovnog susreta će učestvovati u urbanoj likovnoj koloniji.

**PROPOZICIJE MEĐUNARODNOG LIKOVNOG KONKURSA RADOST EVROPE**

Na konkursu mogu učestvovati pojedinci, predškolske ustanove, škole, dečji likovni ateljei, dečji kulturni centri i slične dečje ustanove i asocijacije.

* Pravo učešća imaju sva deca sveta od 4 do 18 godina.
* Izbor teme je slobodan
* Primaće se isključivo radovi na papiru rađeni različitim tehnikama (olovka, tempera, gvaš, akvarel, pastel, tuš, kolaž, kombinovane tehnike na papiru, grafika)
* Najveći format radova A3 (297 x 420 mm).
* Radovi moraju biti originalni i rađeni samostalno, nastali u 2024. ili 2025. godini i ne smeju biti ranije izlagani na drugim međunarodnim konkursima i izložbama.
* Uz svaki rad obavezno mora biti priložen formular ispisan štampanim slovima (čitljivo popunjen)
* Individualni učesnici mogu da pošalju do tri rada u različitim likovnim tehnikama, a ustanove i asocijacije do 20 radova različitih autora

Prispeli radovi se neće vraćati.

Rok za prispeće radova je 3. avgust 2025. godine.

Radove je potrebno slati na adresu sa naznakom:

Likovni radovi za Međunarodni likovni konkurs Radost Evrope

Dečji kulturni centar Beograd, Takovska 8, 11 000 Beograd, Srbija

POŠILJKA JE NEKOMERCIJALNOG KARAKTERA

Prvonagrađeni (kao i jedan njihov odrasli saputnik) u pojedinačnoj konkurenciji, u svih pet kategorija biće gosti Beograda tokom prve nedelje oktobra i trajanja manifestacije „Radost Evrope 2025.”o trošku organizatora. Nagrade će im biti svečano uručene na otvaranju izložbe. Tokom boravka u Beogradu, nagrađeni autori će biti učesnici urbane likovne kolonije koja će imati bogat program.

Troškove puta snose nagrađeni.

Suština međunarodnih likovnih konkursa, kao i izložbi koje nakon toga slede, prvenstveno je LIKOVNI SUSRET - podrška prirodnom i kreativnom načinu življenja.

Direktor Dečjeg kulturnog centra Beograd

mr Dragan Marić

Dodatne informacije:

Lidija Seničar, urednica likovnog konkursa

Dečji kulturni centar Beograd

Takovska 8, Beograd

tel. +381 11/ 32 42 011; 32 37 360

mob +381 60 167 33 45

е- mail: lidija.senicar@dkcb.rs

Uz svaki rad OBAVEZNO mora biti priložena popunjena tabela:

**TABELA ZA USTANOVE I ASOCIJACIJE**

|  |  |  |
| --- | --- | --- |
| UČESNIK | IME |  |
| PREZIME |  |
| DATUM ROĐENJA |  |
| INSTITUCIJA | NAZIV |  |
| ADRESA | ulica i broj |  |
| grad  |  |
| država |  |
| TELEFON |  |
| E - mail |  |
| LIKOVNI PEDAGOG | IME I PREZIME |  |
| TELEFON |  |
|  | E - mail |  |
| DATUM NASTANKA RADA |  |
| STAROSNA KATEGORIJA(markirati)  | 4, 5, 6 godina | 7, 8, 9godina | 10,11,12 godina | 13,14, 15godina | 16, 17, 18godina |

**TABELA ZA INDIVIDUALNE UČESNIKE**

|  |  |  |
| --- | --- | --- |
| UČESNIK | IME |  |
| PREZIME |  |
| DATUM ROĐENJA |  |
| ADRESA | ulica i broj  |  |
| grad  |  |
| država  |  |
| TELEFON |  |
| E - mail |  |
| DATUM NASTANKA RADA |  |
| STAROSNA KATEGORIJA(markirati)  | 4, 5, 6 godina | 7, 8, 9godina | 10,11,12 godina | 13,14, 15godina | 16, 17, 18godina |